Israels president

Israels president (hebraisk: נשיא המדינה‎, Nesi HaMedina, ordrett: «Statens president») er Israels statssjef. Før 17. februar 1949 var tittelen Formann av det provisoriske statsråd. Presidenten er stort sett en titulær gallionsfigur, mens den virkelige makten ligger hos Israels statsminister.

Den nåværende og ellevte presidenten er Yitzhak Herzog, som besatte embetet den 7. juli 2021. Presidenten velges av Knesset for en syvårsperiode, og embetet er begrenset til én enkelt periode.

Valg av president
Kontoret til Israels president (2007).|mini
Presidenten velges av et absolutt flertall i Knesset. Dersom ingen kandidat har absolutt flertall etter tre avstemninger, velges presidenten med et simpelt flertall. Presidenten velges for syv år, og en president kan ikke gjenvelges for en ny periode.

Før året 2000 var embetsperioden 5 år, og presidenten kunne inneha embetet i to perioder (10 år). 

Presidenten går av når embetstiden er avsluttet, ved å trekke seg før embetstidens utgang, eller dersom tre fjerdedeler av Knesset krever presidentens avgang.

Israel har ingen visepresident. Dersom presidenten trekker seg før embetsperiodens slutt, eller avsettes av Knesset, blir Knessets ordførende leder utnevnt til fungerende president.

Enhver person med Israelsk statsborgerskap kan stille som presidentkandidat.

Presidentens oppgaver
Presidentens makt er avgrenset til følgende arbeidsoppgaver:

 Signere vedtatte lover (med unntak av lover som angår presidentens makt)
 Velge et medlem av Knesset som får i oppdrag å danne regjering i samarbeid med politiske partier som blir enige om en regjeringsdannelse.
 Godkjenne diplomater og motta utenlandske diplomater.
 Signere avtaler med andre land, som er vedtatt av Knesset.
 Utnevne dommere til høyesterett (etter råd fra justiskomitéen)
 Utnevne lederen for Israels sentralbank (etter råd fra statsministeren)
 Retten til å benåde kriminelle og omgjøre dommer

Selv om presidentens makt er begrenset, har embetet en viktig moralsk samlende og seremoniell funksjon, som kan sammenlignes med monarkier i Europeiske parlamentariske demokratier.

Liste over Israels presidenter
Israel har hatt 11 presidenter (og 4 fungerende presidenter) siden staten ble opprettet i 1948.

   Navn Innsatt  Avgikk  Parti  100px  David Ben-GurionDavid Ben-Gurion var Formann av det provisoriske statsråd.  14. mai 1948  17. mai 1948  Mapai1.  100px  Chaim WeizmannChaim Weizmann ble Formann av det provisoriske statsråd den 17. mai 1948. Den 17. februar 1949 ble han Israels første president. 17. mai 1948  9. november 1952  Mapai−  100px  Josef Sprinzak(fungerende) 9. november 1952  10. desember 1952  Mapai2.  100px  Yitzhak Ben-Zvi  10. desember 1952  23. april 1963  Mapai−  100px  Kadish Luz(fungerende) 24. april 1963  21. mai 1963  Mapai3.  100px  Zalman Shazar  21. mai 1963  24. mai 1973  Mapai / Ha-Ma`arākh4.  100px  Efraim Katzir  24. mai 1973  29. mai 1978  Avoda5.  100px  Yitzhak Navon  29. mai 1978  5. mai 1983  Avoda6.  100px  Chaim Herzog  5. mai 1983  13. mai 1993  Avoda7.  100px  Ezer Weizman  13. mai 1993  12. juli 2000  AvodaYisra'el Ahat−  100px  Avraham Burg(fungerende)  12. juli 2000  1. august 2000  Yisra'el Ahat8.  100px  Moshe KatsavMoshe Katsav ble suspendert den 27. januar 2007.  1. august 2000  25. januar 2007  Likud−  100px  Dalia ItzikSom fungerende president ble Dalia Itzik den første kvinne som har hatt dette embetet i Israels historie.(fungerende)  25. januar 2007 15. juli 2007  Kadima9.  100px  Shimon Peres  15. juli 2007  24. juli 2014  Kadima10.  100px  Reuven Rivlin  24. juli 2014 7. juli 2021  Likud11.  100px  Yitzhak Herzog  7. juli 2021  sittende  Ha‘Avoda

Referanser

 Eksterne lenker 



Presidenter
Israel